open-index/open-wikipedia-markdown huggingface dataset:
Aleksejs Barsovs

**Aleksejs Barsovs** (; dzimis  Samarkandā) ir Uzbekistānas starptautiskais lielmeistars šahā (2000).

## Biogrāfija
Pirmos panākumus šahā guvis pēc PSRS sabrukuma. 1992. gadā uzvarējis Kanādas starptautiskajā šaha turnīrā *Canadian Open Chess*. 1998. gadā uzvarējis šaha turnīrā Oksfordā. 2003. gadā dalījis pirmo vietu šaha turnīrā *Tarbes Open 2003* (Francija). 2004. gadā uzvarējis Francijas šaha turnīrā *7th St Quentin Open*. 2006. gadā uzvarējis Uzbekistānas šaha čempionātā.

Divas reizes piedalījies Pasaules šaha čempionātā pēc izslēgšanas sistēmas un abas reizes izstājies jau 1. kārtā (2001, 2004).

Pārstāvējis Uzbekistānas komandu lielākajos komandu šaha turnīros:
* Pasaules šaha olimpiādē piedalījies 5 reizes (2000, 2004-2010). Individuālajā vērtējumā izcīnījis zelta (2000) medaļu;
* Āzijas komandu šaha čempionātā piedalījies 2016. gadā;
* Āzijas spēļu komandu šaha čempionātos piedalījies 2 reizes (2006-2010).

Par panākumiem turnīros FIDE 1992. gadā Barsovam piešķīrusi starptautiskā meistara (IM), bet 2000. gadā - starptautiskā lielmeistara (GM) nosaukumu. 

## Atsauces

## Ārējās saites
Pectinivalva caenodora

***Pectinivalva caenodora*** ir pundurkožu dzimtas suga. Tā ir sastopama Austrālijā - Jaundienvidvelsas štatā (Sidnejā). Kāpuru saimniekaugi vēl pagaidām nav zināmi.

## Atsauces
Pectinivalva commoni

***Pectinivalva commoni*** ir pundurkožu dzimts suga. Tā ir sastopama Austrālijā - Jaundienvidvelsas štatā. Kāpuru saimniekaugs ir *[[Eucalyptus delegatensis]]*.

## Atsauces
Pectinivalva anazona

***Pectinivalva anazona*** ir pundurkožu dzimts suga. Tā ir sastopama Austrālijā - Kvīnslendas štatā (Brisbenā). Kāpuru saimniekaugs ir *[[Lophostemon confertus]]*.

## Atsauces
Talebs Musa

**Talebs Musa** (; dzimis  Dubaijā) ir Apvienoto Arābu Emirātu starptautiskais lielmeistars šahā (2004).

## Biogrāfija
1995. gadā uzvarējis Arābu valstu junioru šaha čempionātā U20 vecuma grupā. 1997. gadā Kannās uzvarējis starptautiskajā šaha turnīrā *Credit Suisse Masters*. 2003. gadā ieņēmis 3. vietu Pasaules šaha čempiona nosaukuma izcīņas zonas turnīrā. 2004. gadā uzvarējis starptautiskā šaha turnīrā Aluštā. 2005. gadā šaha turnīrā Dubaijā dalījis 2. vietu Arābu valstu šaha čempionātā. 2007. gadā Manāmā dalījis 1. vietu Pasaules šaha čempiona nosaukuma izcīņas zonas turnīrā. Par panākumiem turnīros FIDE 2004. gadā viņam piešķīrusi starptautiskā lielmeistara (GM) nosaukumu. Bijis pirmais Apvienoto Arābu Emirātu šahists, kas kļuvis par lielmeistaru.

Pārstāvējis Apvienoto Arābu Emirātu komandu lielākajos komandu šaha turnīros:
* Pasaules šaha olimpiādē piedalījies 4 reizes (1992-1996, 2000). Individuālajā vērtējumā izcīnījis zelta (2000) medaļu;
* Āzijas komandu šaha čempionātos piedalījies 2 reizes (1991, 1995);
* Āzijas spēļu komandu šaha čempionātā piedalījies 2006. gadā;
* Panarābu spēļu komandu šaha čempionātā piedalījies 2007. gadā;

## Atsauces

## Ārējās saites
Čistigi

**Čistigi** ir ciems Alūksnes novada Pededzes pagastā. Atrodas pagasta dienvidaustrumu daļā 5 km no pagasta centra Pededzes, 30 km no novada centra Alūksnes un 231 km no Rīgas.

Čistigi pirmo reizi parādījās 1905. gada kartēs. Apdzīvotā vieta atrodas pie autoceļa V402, 2,7 km attālumā no Latvijas—Krievijas robežas. Austrumos no Čistigiem atrodas Zaicevas lidlauks. Dabas aizsardzības pārvaldei ņemts ciemā augošais Čistigu ozols un apses 36 metru augstumā. Čistigos arī atrodas Čistigu autobusa pietura.

## Atsauces
96 (skaitlis)

**96 (deviņdesmit seši)** ir naturāls skaitlis, kas veselo skaitļu rindā atrodas starp 95 un 97. Gada deviņdesmit sestā diena ir 6. aprīlis (garajā gadā 5. aprīlis).

Romiešu skaitļu sistēmā deviņdesmit seši tiek pierakstīts šādi — XCVI, bet binārajā skaitīšanas sistēmā deviņdesmit seši ir 11000002, oktālajā skaitīšanas sistēmā — 1408 un heksadecimālajā skaitīšanas sistēmā — 6016. Deviņdesmit seši ir pāra skaitlis.

Ķīmisko elementu periodiskā tabulā deviņdesmit seši ir kirija (Cm) atomskaitlis, kā arī tas ir ASCII kods " ` " simbolam.

## Skatīt arī
* 96. gads
* 96. gads p.m.ē.
Starptautiskā nedzirdīgo šaha komiteja

**Starptautiskā nedzirdīgo šaha komiteja** (ICCD) (, agrākā abreviatūra bija ICSC ()) ir starptautiska sporta organizācija, kas dibināta 1949. gadā Kopenhāgenā, un apvieno nedzirdīgos un vājdzirdīgos šahistus.

## Vēsture
Starptautiskā nedzirdīgo šaha komitejā ietilpst 33 valstu organizācijas. To atzīst Starptautiskā Olimpiskā komiteja un Starptautiskās Šaha federācija (FIDE).

Starptautiskā nedzirdīgo šaha komiteja organizē vairākus šaha turnīrus:
* Pasaules šaha olimpiādes nedzirdīgajiem,
* Pasaules kausa turnīrus nedzirdīgajiem,
* Pasaules šaha komandu čempionātu nedzirdīgajiem,
* Eiropas šaha klubu čempionātu nedzirdīgajiem,
* Āzijas šaha klubu čempionātu nedzirdīgajiem.

Starptautiskā nedzirdīgo šaha komitejas komandas kopš 2002. gada piedalās arī Pasaules šaha olimpiādēs gan vīriešu, gan sieviešu konkurencē.

## Atsauces

## Ārējās saites
*  oficiālā ICCD vietne
*  ICCD čempionātu un turnīru vēsture
*  ICCD komandu turnīru rezultāti vietnē OlimpBase.org
Starptautiskā fizisko invalīdu šaha asociācija

**Starptautiskā fizisko invalīdu šaha asociācija** (IPCA) () ir starptautiska sporta organizācija, kas apvieno šahistus ar invaliditāti.

## Vēsture
Starptautiskā fizisko invalīdu šaha asociācija ir ar Starptautisko Šaha federāciju (FIDE) saistīta organizācija.

Starptautiskā fizisko invalīdu šaha asociācija organizē dažādus šaha turnīrus:
* Pasaules šaha olimpiādes invalīdiem,
* Pasaules šaha čempionātus invalīdiem,
* Eiropas komandu kausu invalīdiem.

Starptautiskā fizisko invalīdu šaha asociācijas komandas kopš 2002. gada piedalās arī Pasaules šaha olimpiādēs gan vīriešu, gan sieviešu konkurencē.

## Atsauces

## Ārējās saites
*  oficiālā IPCA vietne
*  IPCA komandu turnīru rezultāti vietnē OlimpBase.org
Tilts (nozīmju atdalīšana)

Tilts ir transportbūve, kas kalpo ceļa pārvadīšanai pār ūdens šķēršļiem.

**Tilts** var būt arī:

## Anatomijā
* Smadzeņu tilts — galvas smadzeņu daļa.

## Elektrotehnikā

* Tilts jeb tilta slēgums — divi sprieguma dalītāji, savienoti to viduspunktos ar zaru, kurā ir rezistors.

## Filmas
* Tilts — 2008. gada vācu spēlfilma.

## Uzņēmumi
* TILTS Communications — telesakaru uzņēmums.
Transcendenta funkcija

**Transcendenta funkcija** — kompleksā mainīgā analītiska funkcija, kuras vērtības aprēķināšanā bez algebriskas operācijas jāizdara arī kāda robežpāreja.

## Piemēri
Šīs funkcijas ir transcendentas:

:f_1(x) = x^\pi \ 
:f_2(x) = c^x 
:f_3(x) = x^{x}
:f_4(x) = x^{\frac{1}{x}} \ 
:f_5(x) = \log_c x 
:f_6(x) = \sin{x}
Gabriels Sargsjans

**Gabriels Sargsjans** (; dzimis  Erevānā) ir Armēnijas starptautiskais lielmeistars šahā (2002).

## Biogrāfija
1996. gadā kļuvis par Pasaules junioru šaha čempionāta uzvarētāju U14 vecuma grupā. 1998. gadā uzvarējis Eiropas jauniešu šaha čempionātā U18 vecuma grupā. Daudzkārtējais Armēnijas šaha čempionātu laureāts, kurā izcīnījis 2 zelta (2000, 2003), sudraba (2002) un 2 bronzas (2004, 2005) medaļas. Uzvarējis starptautiskajos šaha turnīros Abū Dabī (2003), Zafrā (Spānija, 2007),  Kopenhāgenas *Politiken Cup* (2007), Čikāgā (2012, 2014). 2007. gadā uzvarējis Eiropas šaha klubu kausa izcīņā Spānijas komandas *CA Linex Magic Mérida* sastāvā.

2021. gada novembrī Rīgā izcīnījis 10. vietu 2021. gada "FIDE Chess.com Grand Swiss" turnīrā. 2022. gadā Slovēnijā izcīnījis 2. vietu Eiropas individuālajā čempionātā šahā. 2023. gada novembrī Daglasā ierindojies 65. vietā "FIDE Grand Swiss" turnīrā. 2025. gada septembrī Samarkandā ierindojies 78. vietā "FIDE Grand Swiss" turnīrā.

Sekmīgi pārstāvējis Armēnijas komandu lielākajos komandu šaha turnīros:
* Pasaules šaha olimpiādē piedalījies 9 reizes (2000-2014, 2022). Komandu vērtējumā izcīnījis 3 zelta (2006, 2008, 2012), sudraba (2022) un 2 bronzas (2002, 2004) medaļas. Individuālajā vērtējumā izcīnījis zelta (2008) medaļu;
* Eiropas komandu šaha čempionātos piedalījies 6 reizes (2007-2017). Komandu vērtējumā izcīnījis 2 sudraba (2007, 2015) medaļas. Individuālajā vērtējumā izcīnījis zelta (2009), 2 sudraba (2011, 2017) un bronzas (2015) medaļas; 2023. gadā Budvā Armēnijas izlases sastāvā izcīnījis 3. vietu Eiropas komandu šaha čempionātā.
* Pasaules komandu šaha čempionātā piedalījies 4 reizes (2010-2015). Komandu vērtējumā izcīnījis zelta (2011) un sudraba (2015) medaļas. Individuālajā vērtējumā izcīnījis bronzas (2010) medaļu.

Par panākumiem turnīros FIDE 1999. gadā Sargsjanam piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.

2008. gada decembrī atzīts par Armēnijas gada labāko sportistu.

## Atsauces

## Ārējās saites
Pēters Āčs

**Pēters Āčs** (; dzimis  Egerā) ir Ungārijas starptautiskais lielmeistars šahā (1998).

## Biogrāfija
1992. gadā Rimavska Sobotā uzvarējis Eiropas jauniešu šaha čempionātā. 1996. gadā Menorkā izcīnījis bronzas medaļu Pasaules junioru šaha čempionātā U16 vecuma grupā. 1999. gadā uzvarējis Budapeštas *Agro* starptautiskajā šaha turnīrā. 2001. gadā Atēnās uzvarējis Pasaules junioru šaha čempionātā U20 vecuma grupā.
2002. gadā uzvarējis starptautiskajos šaha turnīros Hogevēnā (Nīderlande) un Pardubicē. Šajā pašā gadā kļuvis arī par Ungārijas šaha čempionāta vicečempionu. 2004. gadā Tripolē piedalījies Pasaules šaha čempionātā pēc izslēgšanas sistēmas, kurā 1. kārtā uzvarējis Predragu Nikoliču, bet 2. kārtā zaudējis un izstājies. 2007. gadā kopā ar Pentalu Harikrišnu dalījis pirmo vietu starptautiskajā šaha turnīrā Ungārijas pilsētā Pakšā.

Pārstāvējis Ungārijas komandu lielākajos komandu šaha turnīros:
* Pasaules šaha olimpiādē piedalījies 2 reizes (2002-2004). Komandu vērtējumā izcīnījis sudraba (2002) medaļu;
* Eiropas komandu šaha čempionātā piedalījies 2003. gadā;
* Pasaules komandu šaha čempionātā piedalījies 2001. gadā.

Par panākumiem turnīros FIDE 1997. gadā Āčam piešķīrusi starptautiskā meistara (IM), bet 1998. gadā - starptautiskā lielmeistara (GM) nosaukumu.

## Atsauces

## Ārējās saites
Roberts Ruks

**Roberts Ruks** (; dzimis ) ir Ungārijas starptautiskais lielmeistars šahā (2000).

## Biogrāfija
Vairākkārt pārstāvējis Ungāriju Eiropas un Pasaules junioru šaha čempionātos dažādās vecuma grupās. Labākos panākumus guvis 1992. gadā Rimavska Sobotā, kad Eiropas junioru šaha čempionātā U16 vecuma grupā dalījis 2.-3. vietu un 1994. gadā, kad Segedā Eiropas junioru šaha čempionātā U18 vecuma grupā dalījis 2.-3. vietu un Hanijā Pasaules junioru šaha čempionātā U18 vecuma grupā dalījis 2.-4. vietu.

2002. gadā uzvarējis Ungārijas šaha čempionātā, bet gadu vēlāk šajā turnīrā izcīnījis sudraba medaļu.

Daudzu starptautisko šaha turnīru uzvarētājs, tajā skaitā Zagrebā (1997), Budapeštā (2000), Kēsegā (2000), Kladovo (2001), Lipštatē (2003).

Pārstāvējis Ungārijas komandu lielākajos komandu šaha turnīros:
* Pasaules šaha olimpiādē piedalījies 4 reizes (2000-2006). Komandu vērtējumā izcīnījis sudraba (2002) medaļu;
* Eiropas komandu šaha čempionātā piedalījies 4 reizes (2003-2009);
* Pasaules komandu šaha čempionātā piedalījies 2001. gadā un individuālajā vērtējumā izcīnījis bronzas medaļu.

Par panākumiem turnīros FIDE 1994. gadā Rukam piešķīrusi starptautiskā meistara (IM), bet 2000. gadā - starptautiskā lielmeistara (GM) nosaukumu.

## Atsauces

## Ārējās saites
Zoltāns Ģimeši

**Zoltāns Ģimeši** (; dzimis  Kečkemētā) ir Ungārijas starptautiskais lielmeistars šahā (1996).

## Biogrāfija
Vairākkārt pārstāvējis Ungāriju Eiropas un Pasaules junioru šaha čempionātos dažādās vecuma grupās. 1996. gadā Medeljinā izcīnījis bronzas medaļu Pasaules junioru šaha čempionātā U20 vecuma grupā. Trīskārtējs Ungārijas šaha čempionātu medaļu ieguvējs: zelta (2005) un 2 sudraba (2004, 2006). 2001. gadā piedalījies Pasaules šaha čempionātā pēc izslēgšanas sistēmas, kurā pēc uzvaras 1. kārtā pār Stjuartu Konkvestu 2. kārtā zaudējis Aleksejam Širovam.

Daudzu starptautisko šaha turnīru uzvarētājs, tajā skaitā Budapeštā (1995), Pardubicē (1998), Pēčā (1998), Bolcāno (2000), Bledā (2002). 2005. gadā Korkā uzvarējis Eiropas Savienības individuālajā šaha čempionātā.

Pārstāvējis Ungārijas komandu lielākajos komandu šaha turnīros:
* Pasaules šaha olimpiādē piedalījies 4 reizes (1998, 2002-2006). Komandu vērtējumā izcīnījis sudraba (2002) medaļu;
* Eiropas komandu šaha čempionātā piedalījies 6 reizes (1997, 2003-2011). Komandu vērtējumā izcīnījis bronzas (2011) medaļu;
* Pasaules komandu šaha čempionātā piedalījies 2001. gadā un individuālajā vērtējumā izcīnījis bronzas medaļu.

Par panākumiem turnīros FIDE 1992. gadā Ģimeši piešķīrusi starptautiskā meistara (IM), bet 1996. gadā - starptautiskā lielmeistara (GM) nosaukumu.

## Atsauces

## Ārējās saites
Etiķkoks

**Etiķkoks** (*Rhus typhina*) ir neliels vasarzaļš koks (2-5 m) vai krūms. Jaunie dzinumi, lapu kāti un ziedkopu asis samtaini matainas, zari griezumā izdala biezu, dzeltenīgi baltu sulu, kas gaisā sacietē un kļūst melna, lapas nepāra plūksnaini saliktas, lapiņas izstiepti nosmailotu galotni, rupji zobainas, virspusē tumši zaļas, matētas, apkšpusē zilganbaltas, spilvainas.

Dabā sastopams Ziemeļamerikas austrumos, taču stādījumos tiek audzēts daudzkur pasaulē, bieži arī Latvijā.

Audzējams kā soliters vai atsevišķos grupveida stādījumos. Ļoti labi vairojas no sakņu atvasēm. Dekoratīvi sarkani svečveida augļi, saglabājas vēlu ziemā. Tos var izmantot floristikā. Lapojums rudenī oranždzeltens. Ātraudzīgs, augsnes ziņā neizvēlīgs, sausumizturīgs. Gaismas prasīgs. Dod sakņu atvases. Ir šķeltlapu forma 'Laciniata'.

## Ārējās saites
Zoltāns Almāši

**Zoltāns Almāši** (; dzimis  Jārdānhāzā) ir Ungārijas starptautiskais lielmeistars šahā (1993).

## Biogrāfija
1993. gadā uzvarējis Pasaules junioru šaha čempionātā U18 vecuma grupā. Kopš 1990. gadu otrās puses ir viens no vadošajiem Ungārijas šahistiem. Astoņas reizes uzvarējis Ungārijas šaha čempionātos (1995, 1997, 1999, 2000, 2003, 2006, 2008, 2009) un uzvaru skaita ziņā atpaliek tikai no Lajoša Portiša.

Četras reizes piedalījies Pasaules šaha čempionātos pēc izslēgšanas sistēmas, kuros labākos panākumus guvis 1997. gadā Groningenā un 2004. gadā Tripolē, kad abas reizes nokļuvis līdz 4. kārtai. 2005. gadā uzvarējis starptautiskajā šaha turnīrā Ungārijas pilsētā Pakšā, apsteidzot Viktoru Korčnoju. 2008. gadā uzvarējis starptautiskajā šaha turnīrā Redžo Emīlijā. 2009. gadā atkārtoti uzvarējis šaha turnīrā Pakšā. 2010. gadā Varšavā izcīnījis Eiropas čempiona nosaukumu ātrajā šahā. 2013. gadā Havanā uzvarējis Hosē Raula Kapablankas memoriālā.

Pārstāvējis Ungārijas komandu lielākajos komandu šaha turnīros:
* Pasaules šaha olimpiādē piedalījies 12 reizes (1994-2016). Komandu vērtējumā izcīnījis 2 sudraba (2002, 2014) medaļas. Individuālajā vērtējumā izcīnījis 2 sudraba (2010, 2016) medaļas;
* Eiropas komandu šaha čempionātā piedalījies 9 reizes (1992-1999, 2005-2015). Komandu vērtējumā izcīnījis sudraba (1999) 2 bronzas (2011, 2015) medaļas. Individuālajā vērtējumā izcīnījis sudraba (2011) un 2 bronzas (2013, 2015) medaļas;
* Pasaules komandu šaha čempionātā piedalījies 2 reizes (2011, 2015).

Par panākumiem turnīros FIDE 1993. gadā Almāši piešķīrusi starptautiskā lielmeistara (GM) nosaukumu.

## Atsauces

## Ārējās saites
Dyspessa ulula

***Dyspessa ulula*** ir urbēju dzimtas naktstauriņš. Tā ir plaši izplatīta suga, kuras kāpuri spēj nodarīt nopietnu kaitējumu sīpolu ražām.

## Izplatība
*Dyspessa ulula* sastopama no Rietumeiropas un Dienvideiropas caur Krieviju līdz Āzijas centrālajai daļai. Suga atrodama arī Anatolijā, Ziemeļāfrikā un Āzijas dienvidrietumos. Nereti nokļūst jaunās teritorijās caur sīpolu importu, tomēr nespēj tur iedzīvoties.

## Apraksts
Pieaugušo (imago) naktstauriņu tēviņu spārnu plētums ir 19—26 mm, mātīšu no 18—25 mm. Priekšējie spārni veido dzeltenpelēku līdz dzeltenbrūnu un krēmaini baltu rakstu. To mala balta vai krēmaina ar 6 līdz 7 dzeltenbrūniem plankumiem. Apakšējie spārni dzeltenbrūni, arī to malu klāj priekšējiem spārniem līdzīgi plankumi. Cilija () ar gaišām svītrām. Vidukļa krāsa līdzīga spārnu krāsojumam. Vēders pelēcīgi brūns.

Kāpuru augšdaļa sārta, apakšdaļa — dzeltenīgi oranža. Sari vāji izteikti un ārēji grūti pamanāmi.

(MHNT) Dyspessa ulula - Lancerede (Lot) France - male dorsal.jpg| ♂ 	
(MHNT) Dyspessa ulula - Lancerede (Lot) France - male ventral.jpg|♂  △ 	  


## Ekoloģija
Kāpuri barojas uz dažādām sīpolu ģints sugām, piemēram, dārza sīpoliem un ķiplokiem. Kāpuru attīstība ilgst vairākus gadus.

## ''Dyspessa ulula'' pasugas
Suga veido trīs pasugas:
* *Dyspessa ulula ulula*;
* *Dyspessa ulula kasrii* Daniel, 1964 — sastopama Irānā;
* *Dyspessa ulula nigrita* Rothschild, 1917 — sastopama Anatolijā.

### Eiropas populācija
Eiropas populācija pārstāv gan individuālu, gan ģeogrāfisku dažādību, kas tomēr nav pietiekami izteikta atsevišķu pasugu izdalīšanai.

## Atsauces

## Ārējās saites

* *[http://www.biolib.cz/en/taxon/id48540/ BioLib.cz]*.
* *[http://www.lepiforum.de/lepiwiki.pl?Dyspessa_Ulula lepiforum.de]*. Bestimmungshilfe für die in Europa nachgewiesenen Schmetterlingsarten
* *[http://www.nic.funet.fi/pub/sci/bio/life/insecta/lepidoptera/ditrysia/cossoidea/cossidae/cossinae/dyspessa/#ulula Cossus Fabricius, 1794]*. nic.funet.fi
Starptautiskā kosmetoloģijas koledža

thumb|Koledžas praktiskās nodarbības
**Starptautiskā Kosmetoloģijas koledža** ir privāta koledža un fizisku personu dibināta komercsabiedrība Latvijā, kura personām pēc vidējās izglītības ieguves nodrošina iespēju iegūt pirmā līmeņa profesionālo augstāko izglītību un kvalifikāciju - Skaistumkopšanas speciālists kosmetoloģijā. Tā ir viena no divām augstākās izglītības iestādēm Latvijā, kas piedāvā 1. līmeņa augstāko izglītību un 4. profesionālās kvalifikācijas līmeni, nodrošinot darba tirgu ar profesionāliem skaistumkopšanas speciālistiem kosmetoloģijā. 

Starptautiskās Kosmetoloģijas koledžas pirmsākumi ir meklējami 2003. gadā, kad tika nodibināta Kosmetoloģijas koledža. Kosmetoloģijas koledža bija pirmā profesionālā augstākās izglītības iestāde Latvijā, kas piedāvāja izglītību skaistumkopšanas speciālistiem. 2013. gadā LR Izglītības un zinātnes ministrija izsniedza koledžai uz 6 gadiem studiju virziena akreditācijas lapu ar tiesībām īstenot akreditēto studiju virzienu „Veselības aprūpe” ar virzienam atbilstošo studiju programmu „Estētiskā kosmetoloģija”. 2015. gada rudenī Kosmetoloģijas koledža mainīja savu nosaukumu uz Starptautiskā Kosmetoloģijas koledža.

Starptautiskās Kosmetoloģijas koledžas studiju programmas atbilst starptautiski vienotajiem izglītības standartiem. SKK ir saņēmusi ERASMUS+ hartu 2015.gadā, un veiksmīgi realizē pieredzes apmaiņas programmu ar ārvalstu augstskolām.
Ponkuļi

**Ponkuļi** ir ciems Alūksnes novada Pededzes pagastā. Atrodas pagasta pašos rietumos, uz robežas ar Mārkalnes pagastu (faktiski daļa ciema, tai skaitā autobusa pietura, atrodas otrpus robežai), 12 km no pagasta centra Pededzes, 23 km no novada centra Alūksnes un 224 km no Rīgas.

Apdzīvotā vieta atrodas pie autoceļa V392, Pededzes upes krastā.

## Atsauces
The Buggles

***The Buggles*** bija jaunā viļņa grupa no Londonas, kuras sastāvā bija vokālists un basģitārists Trevors Horns un taustiņinstrumentālists Džefrijs Dauns. *The Buggles* ir vislabāk pazīstami ar savu 1979. gada debijas singlu *[[Video Killed the Radio Star]]*, kas sasniedza 1. vietu 16 valstu singlu topos.

Grupa radās 1977. gadā Londonā. Divus gadus vēlāk duets izdeva savu debijas albumu *[[The Age of Plastic]]* ar *Video Killed the Radio Star* kā galveno singlu. Singla video bija pirmais, kas tika attēlots kanālā MTV, kad 1981. gada augustā sāka kanāla pārraidi ASV. Pēc albuma izdošanas Horns un Dauns pievienojās progresīvā roka grupai *[[Yes (grupa)|Yes]]*, ierakstot albumu *[[Drama (albums)|Drama]]*, bet drīz mūziķi pameta grupu. 1981. gadā grupa izlaida otro albumu *[[Adventures in Modern Recording]]*, kura komerciālās neveiksmes dēļ grupa izjuka.

Dauns apgalvoja, ka grupas nosaukums atvasināts no *[[The Beatles]]*: "Mēs sākotnēji sevi saucām par *Bugs*, līdz kāds pajokoja, ka *Bugs* nekad nebūs tik slaveni kā *The Beatles*. Tādēļ mēs nosaukumu mainījām uz *The Buggles*." Trevors Horns rakstīja dziesmu vārdus, iedvesmojoties no zinātniskās fantastikas darbiem. Vairākos *Buggles* ierakstos Dauns dubulto melodijas, izmantojot akorda piekto pakāpi.

Kopš 1998. gada Horns un Dauns pāris reizes ir publiski izpildījuši savas dziesmas.

## Grupas dalībnieki
* Trevors Horns — vokāls, basģitāra, ģitāra, skaņu efekti
* Džefrijs Dauns — taustiņinstrumenti, sintezatori, klavieres, bungas, perkusijas, fona vokāls

## Diskogrāfija
; Studijas albumi
* *The Age of Plastic* (1980)
* *Adventures in Modern Recording* (1981)

## Atsauces

## Ārējās saites
* ''The Buggles'' diskogrāfija
Kārlis Lācis

thumb|K. Lācis 2012. gadā
**Kārlis Lācis** (dzimis 1977. gada 21. septembrī Tukumā) ir latviešu komponists, pianists un mūzikas ierakstu producents.

## Biogrāfija
K. Lācis dzimis Tukumā, izglītību ieguvis Kandavas bērnu mūzikas skolas Klavieru klasē, līdz 1992. gadam mācījies Kandavas vidusskolā. Mācības turpinājis J. Mediņa Rīgas mūzikas koledžā klavieru specialitātē (1992—1997) un Latvijas Mūzikas akadēmijā, kur mācījies klavierspēli pie Jura Kalnciema, 2001. gadā iegūstot bakalaura grādu un 2005. gadā maģistra grādu. Studējis arī kompozīciju pie Jura Karlsona (2001—2002).

Komponists strādā gan akadēmiskajā un kora mūzikā, gan arī komponē mūziku teātra izrādēm, tai skaitā ir mūziklu "Pūt, vējiņi" (2011, Liepājas teātrī), "Oņegins" (2013, Dailes teātrī), "Žanna d'Arka" (2016, Dailes teātrī) un "Kazanova" (2017, Puškina teātrī, Maskavā) autors. Pievērsies arī džezam un popmūzikai. Sadarbojies ar izcilākajiem Latvijas mūziķiem, ilgstoši sadarbojies ar Intaru Busuli, piedalījies Dziesmu svētku koncertos. Pazīstams ne tikai kā komponists, bet arī kā pianists un producents.

Saņēmis "Spēlmaņu nakts" balvu nominācijā "Gada muzikālā izrāde" par mūziklu “Pūt, vējiņi” (2011) un “Oņegins” (2013). K. Lācim piešķirta arī Latvijas Mūzikas ierakstu gada balva nominācijā "Gada albums bērniem" par albumu "Lāču tēta dziesmas" (2011), kuru ierakstījis bērnu ansamblis "Dzeguzīte" kopā ar solistiem. Laikraksta “Diena" gada balva kultūrā par skaņdarbu “Mirkļa izvēles vilinājums” simfoniskajam orķestrim (2006), kā arī albumu un koncertprogrammu “Ziedonis. Lācis. Sievietes” un dziesmu ciklu Mežā (2013).

## Privātā dzīve
Kārlis Lācis ir precējies ar komunikācijas speciālisti Vinetu Vilisteri-Lāci, audzina divus dēlus. Dēls Francis Lācis ir profesionāls basketbolists. Brīvajā laikā K. Lācis nodarbojas ar orientēšanās sportu.

## Ārējās saites
* Kārlis Lācis
* Kārlis Lācis izrades.lv

## Atsauces
Ābeļu urbējs

**Ābeļu urbējs** () ir urbēju dzimtas naktstauriņš, kas izplatīts Palearktikas apgabalā. Sugas kāpuri spēj nodarīt kaitējumu augļu kokiem.

## Izplatība
Ābeļu urbēja plašais areāls aptver Eiropu, Āziju (no Turcijas un Izraēlas līdz Japānai, ieskaitot Sibīriju) un Ziemeļāfriku.

## Ekoloģija
### Barošanās
Kāpuru saimniekaugi ir:
* kļavas (*Acer*)
* zirgkastaņas (*Aesculus*)
* korintes (*Amelanchier*)
* kazinoki (*Broussonetia*)
* kārijas (*Carya*)
* kastaņas (*Castanea*)
* akmeņkoki (*Celtis*)
* ceratonijas (*Ceratonia*)
* klintenes (*Cotoneaster*)
* vilkābeles (*Crataegus*)
* cidonijas (*Cydonia*)
* dižskābarži (*Fagus*)
* oši (*Fraxinus*)
* īleksi (*Ilex*)
* riekstkoki (*Juglans*)
* ligustri (*Ligustrum*)
* ambraskoki (*Liquidambar*)
* tulpjukoki (*Liriodendron*)
* sausserži (*Lonicera*)
* ābeles (*Malus*)
* olīvkoki (*Olea*)
* plūmes (*Prunus*)
* granātkoki (*Punica*)
* bumbieres (*Pyrus*)
* ozoli (*Quercus*)
* rododendri (*Rhododendron*)
* jāņogas (*Ribes*)
* robīnijas (*Robinia*)
* kazenes (*Rubus*)
* vītoli (*Salix*)
* ceriņi (*Syringa*)
* liepas (*Tilia*)
* gobas (*Ulmus*)
* irbenes (*Viburnum*)

## Atsauces

## Ārējās saites
* *[http://www.biolib.cz/en/taxon/id48550/ BioLib.cz]*.
* *[https://web.archive.org/web/20170317233828/http://www.lepiforum.de/lepiwiki.pl?Zeuzera_Pyrina lepiforum.de]*. Bestimmungshilfe für die in Europa nachgewiesenen Schmetterlingsarten
* *[https://web.archive.org/web/20150920153154/http://www.nic.funet.fi/pub/sci/bio/life/insecta/lepidoptera/ditrysia/cossoidea/cossidae/zeuzerinae/zeuzera/#pyrina Fabricius, 1794]*. nic.funet.fi
* *[http://www.inaturalist.org/taxa/200931-Zeuzera-pyrina-biebingeri iNaturalist.org]*.
Hoanga Thaņa Čanga

**Hoanga Thaņa Čanga** (; dzimusi  Hanojā) ir Vjetnamas un Ungārijas starptautiskā lielmeistare šahā (1995).

## Biogrāfija
Kopš desmit gadu vecuma kopā ar ģimeni pārcēlusies uz Ungāriju. Vairākkārt pārstāvējusi Vjetnamu Pasaules junioru šaha čempionātos, kuros 1992. gadā Duisburgā dalījusi 2.-4. vietu U12 vecuma grupā, 1993. gadā Bratislavā izcīnījusi 3. vietu U14 vecuma grupā, bet 1998. gadā kļuvusi par Pasaules junioru šaha čempioni U20 vecuma grupā.

Kopš 1995. gada piedalījusies Pasaules šaha čempiones izcīņas ciklu turnīros. 1995. gadā Kišiņevā starpzonu turnīrā ieņēmusi 21. vietu.
Piedalījusies Pasaules šaha čempionātos sievietēm pēc izslēgšanas sistēmas:
* 2000. gadā Ņūdelī 1. kārtā zaudējusi Viktorijai Čmilītei;
* 2001. gadā Maskavā 1. kārtā uzvarējusi Huanu Cjaņu, bet 2. kārtā zaudējusi Aleksandrai Kosteņukai;
* 2004. gadā Elistā 2. kārtā zaudējusi Tatjanai Kosincevai;
* 2017. gadā Teherānā 1. kārtā zaudējusi Natālijai Buksai;
* 2018. gadā Hantimansijskā 1. kārtā uzvarējusi Elinu Danieljanu, bet 2. kārtā zaudējusi Katerinai Lagno.

Divas reizes izcīnījusi medaļas Āzijas sieviešu individuālajos šaha čempionātos: zelta (2000) un bronzas (2003). Kopš 2006. gada šaha turnīros pārstāv Ungāriju. 2013. gadā Belgradā kļuvusi par Eiropas sieviešu individuālajos šaha čempionāta uzvarētāju.

2021. gada novembrī Rīgā ierindojusies 38. vietā 2021. gada "FIDE Chess.com Grand Swiss" turnīrā sievietēm.

2023. gada novembrī Daglasā ierindojusies 38. vietā "FIDE Women's Grand Swiss" turnīrā sievietēm.

Pārstāvējusi Vjetnamas un Ungārijas komandas lielākajos komandu šaha turnīros:
* Pasaules šaha olimpiādēs, kurās piedalījusies 12 reizes (1994-2002, 2006-2018). Individuālajā vērtējumā izcīnījusi zelta (2002) un sudraba (2018) medaļas;
* Pasaules komandu šaha čempionātā piedalījusies 2019. gadā;
* Eiropas komandu šaha čempionātos piedalījusies 3 reizes (2007, 2011-2013);
* Āzijas komandu šaha čempionātos piedalījusies 3 reizes (1995-2003).

Par panākumiem turnīros FIDE 1995. gadā viņai piešķīra starptautiskās lielmeistares (WIG), bet 2007. gadā - starptautiskās lielmeistara vīriešiem (GM) nosaukumu. Kļuvusi par trīspadsmito sievieti, kurai FIDE ir piešķīrusi vīriešu lielmeistara nosaukumu.

## Atsauces

## Ārējās saites
Pārpilnības jūra

**Pārpilnības jūra** jeb ***Mare Fecunditatis*** ir Mēness jūra Mēness redzamajā pusē. Atrodas uz DA no Miera jūras, uz austrumiem no Nektāra jūras, uz DR no Putu jūras. 
thumb|left|200px|Pārpilnības jūra parādīta ar apli
Pārpilnības jūras baseins izveidojusies laikposmā pirms apmēram 4,5 – 3,9 miljardiem gadu, jūru aizpildījusī lava ir jaunāka (vecums apmēram 3,8 – 3,2 miljardi gadu). Lavas slānis ir plānāks nekā Krīžu jūrā vai Miera jūrā. Pārpilnības jūras diametrs ir apmēram 840 km, tā aizņem ap  km2 lielu teritoriju. Forma neregulāra, jūras pamatu klāj tumša bazalta lava. 

Jūras ziemeļu malā atrodas Taruncijs krāteris (Ø 57 km), uz ZA atrodas Apollonijs (Ø 51 km), austrumu malā atrodas Langrēns (Ø 132 km) un Vendelins (Ø 141 km), uz DA atrodas Petavijs (Ø 184 km), rietumos Gūtenbergs (Ø 71 km) un Goklenijs (Ø 73 km).

1970. gada septembrī PSRS kosmiskais aparāts *[[Luna-16]]* Pārpilnības jūrā ieguva grunts paraugus (101 g) un nogādāja to uz Zemi.
1972. gada februārī Pārpilnības jūras ziemeļaustrumu malā grunts paraugus (55 g) ieguva kosmiskais aparāts *[[Luna-20]]*.  
  
2009. gada 1. martā Pārpilnības jūras ZA daļā tika ietriekts Ķīnas kosmiskais aparāts *[[Chang'e 1]]*, beidzot savu darbību.

## Atsauces

## Ārējās saites
Bruņiševa

**Bruņiševa** ir ciems Alūksnes novada Pededzes pagastā. Atrodas pagasta ziemeļu daļā 6 km no pagasta centra Pededzes, 34 km no novada centra Alūksnes un 235 km no Rīgas.

Apdzīvotā vieta atrodas netālu no autoceļa P42, pavisam netālu no Latvijas—Krievijas robežas. Blakus uz ziemeļrietumiem atrodas Šeļehovas purvs.

## Atsauces
Rūdolfs Fēlikss Bauers

**Rūdolfs Fēlikss Bauers** (*Rudolph Felix Bauer*; 1667—1717), pēc pāriešanas krievu dienestā **Rodions Hristianovičs Baurs** (), arī **Kristiāns Fēlikss Bauers** () bija zviedru, pēc tam krievu virsnieks Lielā Ziemeļu kara laikā.
Kurzemes kara gubernators (1705—1706).

## Dzīvesgājums
Dzimis 1667. gadā Ziemeļfrīzijas pilsētā Hūzumā, kā algotnis dienējis Mēklenburgas-Štrēlicas hercogistes, vēlāk Prūsijas hercogistes armijā, atlaists par duelēšanos. Sākoties Lielajam Ziemeļu karam, pēc sakšu armijas neveiksmīgā uzbrukuma Rīgai 1700. gada augustā pieteicās Zviedrijas armijā. Viņš tika nosūtīts aizstāvēt Narvas cietoksni, bet jau 1700. gada septembrī dezertēja un pārbēga krievu pusē. Baueru esot pratinājis pats Krievijas cars Pēteris, kuram viņš atzinies, ka viņš esot zviedru armijā iesūtīts sakšu spiegs.

1701. gada augustā viņam uzticēja komandēt Krievijas armijas algotņu dragūnu pulku, kas atkārtoti postīja Vidzemes teritoriju. 1702. gada 18. jūlijā kaujā pie Omuļu muižas sakāva zviedru ģenerāļa Volmāra fon Šlipenbaha komandēto Zviedru Vidzemes karaspēka vienību. 1702. gadā piedalījās Alūksnes cietokšņa aplenkumā, pēc 10 dienu aplenkuma cietoksnis padevās un Bauera, pēc tam B. Šeremetjeva gūstā nokļuva arī Bībeles tulkotājs prāvests Ernsts Gliks un viņa audžumeita Marta Skavronska, kas 1703. gadā kļuva par cara Pētera mīļāko.
Pulkvedis Bauers 1703. gadā piedalījās Ingermanlandes cietokšņa Nīenas ieņemšanā, bet 1704. gadā Tērbatas un Narvas cietokšņu ieņemšanā.

Tika paaugstināts par Krievijas armijas ģenerālmajoru un 1705. gada 12. jūlijā komandēja trīs pulku uzbrukumu Jelgavas cietoksnim, bet pēc tam cieta sakāvi 16. jūlija Mūrmuižas kaujā. Pēc zviedru armijas atkāpšanās viņu iecēla par Kurzemes kara gubernatoru. Šajā amatā viņš bija līdz 1706. gada aprīlim, kad krievu armija atkāpās uz Polijas-Lietuvas kopvalsti, kur viņa komandētie dragūnu pulki piedalījās 1706. gada oktobra Kališas kaujā pret zviedriem.
Viņa vadībā krievu dragūni vairākkārt uzbruka zviedru ģenerāļa Ādams Lēvenhaupta Baltijas provincēs mobilizētās armijas korpusam, kas gar Daugavas un Dņepras upēm devās palīgā Kārļa XII komandētajiem zviedru armijas galvenajiem spēkiem un sakāva tos kaujā pie Ļesnajas un kaujā pie Poltavas.

Piedalījās ilgstošajā Rīgas aplenkumā, pēc Vidzemes kapitulācijas tika nosūtīts karot uz Pomerāniju un Dāniju, tad uz Ukrainu, kur 1717. gadā miris.

## Ārējās saites
* Uwe Iben: ''General Christian Felix Bauer'' (vāciski)
Iveta Rajliha

**Iveta Rajliha** (; dzimusi kā **Radzeviča** ()  Varšavā) ir Polijas starptautiskā lielmeistare šahā (1997).

## Biogrāfija
1992. gadā uzvarējusi Pasaules junioru šaha čempionātā U12 vecuma kategorijā. Trīs reizes uzvarējusi Eiropas jauniešu šaha čempionātos un piecas reizes Polijas junioru šaha čempionātos dažādās vecuma kategorijās, tajā skaitā 1994. gadā, būdama trīspadsmit gadus veca, uzvarējusi U20 vecuma kategorijā. 2000. gadā Batumi iekļuvusi Eiropas sieviešu šaha čempionāta ceturtdaļfinālā.

Sešas reizes piedalījusies Pasaules šaha čempionātos sievietēm pēc izslēgšanas sistēmas (2001, 2004, 2006, 2008, 2010, 2012). Lielāko panākumu guvusi 2006. gadā, kad tikusi līdz 3. kārtai, kurā zaudējusi Alisai Gaļļamovai. Astoņas reizes uzvarējusi Polijas sieviešu šaha čempionātos (1999, 2000, 2005, 2007, 2009, 2012, 2019), divas reizes bijusi šajos turnīros sudraba medaļas ieguvēja (2004, 2010), bet vienu reizi izcīnījusi bronzas medaļu (2015). 2021. gada maijā Bidgoščā ierindojusies 5. vietā Polijas sieviešu šaha čempionātā.

2012. gadā Budapeštā uzvarējusi šaha turnīru ciklā *First Saturday*. 2015. gadā Budapeštā kopā ar Tīciju Garu un Sidoniju Vajdu dalījusi pirmo vietu starptautiskā šaha turnīrā *International Women Spring Chess Festival*.

Pārstāvējusi Polijas komandu lielākajos komandu šaha turnīros:
* Pasaules šaha olimpiādēs, kurās piedalījusies 7 reizes (1998-2008, 2012). Komandu vērtējumā izcīnījusi bronzas (2002) medaļu;
* Eiropas komandu šaha čempionātos piedalījusies 8 reizes (1999-2009, 2013-2015). Komandu vērtējumā izcīnījusi zelta (2005), sudraba (2007) un bronzas (2013) medaļu. Individuālajā vērtējumā izcīnījusi sudraba un bronzas (abas 2007) medaļas;
* Pasaules komandu šaha čempionātos piedalījusies 2 reizes (2007-2009).

Par panākumiem turnīros FIDE 1997. gadā viņai piešķīra starptautiskās lielmeistares (WIG), bet 2002. gadā - starptautiskās meistara vīriešiem (IM) nosaukumu. Bijusi pirmā Polijas šahiste, kurai FIDE ir piešķīrusi vīriešu starptautiskā meistara nosaukumu.

## Atsauces

## Ārējās saites
3.45

**3.45** ir trešais *[[N`Works]]* mazalbums, kas tapis no 2014. līdz 2016. gadam. Albumu aranžējis, producējis, programmējis, miksējis un māsterējis — *N`Works* jeb Normunds Rutulis.

## Dziesmu saraksts

## Atsauces

## Ārējās saites
* Albums ''N'Works'' tīmekļa vietnē
Beata Zavadzka

**Beata Zavadzka** (; dzimusi kā **Kondzjolka** ()  Varšavā) ir Polijas starptautiskā lielmeistare šahā (2006).

## Biogrāfija
Daudzkārtējā Polijas junioru šaha čempionātu laureāte dažādās vecuma grupās, tajā skaitā 2002. gadā uzvarējusi U16 vecuma grupā. Pārstāvējusi Poliju Eiropas un Pasaules junioru šaha čempionātos, kuros izcīnījusi divas bronzas medaļas: 2002. gadā Eiropas junioru šaha čempionātā U16 vecuma grupā un 2005. gadā Stambulā Pasaules junioru šaha čempionātā U20 vecuma grupā. 2006. gadā Vroclavā uzvarējusi Polijas studenšu šaha čempionātā, bet 2007. gadā Ščecinā uzvarējusi Polijas ātrā šaha čempionātā sievietēm. Polijas sieviešu šaha čempionātos izcīnījusi 3 bronzas medaļas (2002, 2003, 2004).

Pārstāvējusi Polijas komandu lielākajos komandu šaha turnīros:
* Pasaules šaha olimpiādēs, kurās piedalījusies 2 reizes (2002, 2010). Komandu vērtējumā izcīnījusi bronzas (2002) medaļu;
* Eiropas komandu šaha čempionātos piedalījusies 2013. gadā.

Par panākumiem turnīros FIDE 2002. gadā viņai piešķīra starptautiskās meistares (WIM), bet 2006. gadā - starptautiskās lielmeistares (WGM) nosaukumu.

## Atsauces

## Ārējās saites
Blakusleņķi

**Blakusleņķi** ir divi leņķi, ja to viena mala ir kopīga, bet divas pārējās malas ir savstarpēji pretēji stari. Blakusleņķu summa ir 180°.

## Skatīt arī
* Leņķis
* Krustleņķi

## Atsauces
Ivo Šteinbergs

**Ivo Šteinbergs** (dzimis 1993. gada 18. decembrī Mazsalacā) ir latviešu skeletonists, 2015.—2016. gada sezonā Eiropas kausa kopvērtējuma 4. vietas ieguvējs. 2016. gada ziemas sezonas Eiropas kausa pirmā posma uzvarētājs.

Ivo Šteinbergs un Krists Netlaus tiek uzskatīti par "jaunajiem brāļiem" - cienījamu brāļu Dukuru maiņu. Pirms saviem sekmīgajiem startiem  Šteinbergs vienmēr smeļ enerģiju savu tuvāko cilvēku atbalstā.  

## Atsauces

## Ārējās saites
- http://skeleton.lv/lv/komanda/10-ivo-steinbergs  Latvijas skeletona vienība - Ivo Šteinbergs
Kārlis Plaude

**Kārlis Plaude** (dzimis 1897. gada 15(27). martā, miris 1975. gada 31. decembrī) bija latviešu būvinženieris un zinātnieks. Latvijas Zinātņu akadēmijas akadēmiķis un priekšsēdētājs (1960-1970).
Joanna Dvorakovska

**Joanna Dvorakovska** (; dzimusi  Varšavā, mirusi ) bija Polijas starptautiskā lielmeistare šahā (1997).

## Biogrāfija
Pirmos panākumus šahā guvusi 1993. gadā, kad uzvarējusi Polijas junioru šaha čempionātā U20 vecuma grupā. Tajā pašā gadā debitējusi Polijas sieviešu šaha čempionāta finālā. Daudzkārtējā Polijas sieviešu šaha čempionātu laureāte, kuros izcīnījusi 3 zelta (1997, 1998, 2001), 3 sudraba (1995, 2000, 2003) un bronzas (2006) medaļas. 2021. gada maijā Bidgoščā ierindojusies 7. vietā Polijas sieviešu šaha čempionātā.

1996. gadā uzvarējusi starptautiskajā šaha turnīrā Kriņica Zdrojā. 2002. gadā dalījusi 9.-12. vietu Pasaules šaha kausā sievietēm Haidarābādu. Trīs reizes piedalījusies Pasaules šaha čempionātos sievietēm pēc izslēgšanas sistēmas (2000, 2001, 2004), kur labākos panākumus guvusi 2001. gadā Maskavā, kad pēc uzvaras pār Nanu Joseliani tikusi līdz 3. kārtai, kurā zaudējusi Penai Džaocjiņai.

Piedalījusies dažādos Eiropas un Pasaules šaha čempionātos junioriem. 1997. gadā bijusi Pasaules vicečempione U20 vecuma grupā. Divas reizes ieguvusi bronzas medaļas Eiropas čempionātos juniorēm ātrajā šahā (2000, 2006). 2004. gadā Stambulā kļuvusi par sudraba laureāti Pasaules studenšu šaha čempionātā.

Pārstāvējusi Polijas komandu lielākajos komandu šaha turnīros:
* Pasaules šaha olimpiādēs, kurās piedalījusies 6 reizes (1996-2004, 2010). Komandu vērtējumā izcīnījusi bronzas (2002) medaļu;
* Eiropas komandu šaha čempionātos piedalījusies 6 reizes (1999-2001, 2005-2009, 2013). Komandu vērtējumā izcīnījusi zelta (2005) un sudraba (2007) medaļu. Individuālajā vērtējumā izcīnījusi sudraba (2009) medaļu;
* Pasaules komandu šaha čempionātā piedalījusies 2009. gadā un individuālajā vērtējumā izcīnījusi bronzas medaļu.

Par panākumiem turnīros FIDE 1995. gadā viņai piešķīra starptautiskās meistares (WIM), bet 1997. gadā - starptautiskās lielmeistares (WGM) nosaukumu. 2001. gadā saņēmusi arī starptautiskā meistara vīriešiem (IM) nosaukumu.

## Atsauces

## Ārējās saites
Krustleņķi

**Krustleņķi** ir divi leņķi, kas veidojas, krustojoties divām taisnēm, un kuri nav blakusleņķi. Krustleņķi ir vienādi. Krustleņķi vienmēr ir mazāki nekā izstiepts leņķis.

## Skatīt arī
* Leņķis
* Blakusleņķi

## Atsauces
Žuau I

**Žuau I** (; dzimis , miris ), saukts **Labatminīgais** (*o de Boa Memória*), arī **Lielais** bija Portugāles karalis no 1385. gada līdz nāvei 1433. gadā, Avisas dinastijas pamatlicējs.

1383. gadā nomira Portugāles karalis Fernandu I neatstājot vīriešu kārtas pēcnācējus. Uz troni pretendēja Fernandu I meita un Kastīlijas karaļa Huana I sieva Beatrise. Šīs pretenzijas uz troni bija ļoti nepopulāras plašos Portugāles sabeidrības slāņos. Izcēlās pilsoņu karš, kurā par opozīcijas līderi izvirzījās Fernandu I pusbrālis, karaļa ārlaulības dēls Žuau I. Žuau I izdevās nostiprināt Portugāles neatkarību pret Kastīliju un konsolidēt karalistes sabiedrību.

Valdīšanas laikā lika pamatus Portugāles jūras varenībai. Caur precībām ar Ģentes Džona meitu Lankasteras Filipu lika pamatus Portugāles īpašajām attiecībām ar Lielbritāniju, kuras pārveidotā veidā saglabājušās līdz mūsdienām, noslēdzot Vindzoras līgumu.

## Ārējās saites
Pedru I

**Pedru I** var būt:

*Pedru I (*Pedro I*, 1320 — 1367) - Portugāles karalis (1357 – 1367)
*Pedru I (*Pedro I*, 1798 — 1834) - Brazīlijas imperators (1822 — 1831), Portugāles karalis (1826 — 1826)
Brūnogles

right|thumb|220px|Brūnogļu krāvums
**Brūnogles** (dažkārt sauktas arī par **lignītu** no , ar ko parasti saprot ogļu paveidu) ir samērā mīksts, brūns vai melns biogēnas izcelsmes nogulumiezis, fosilas ogles, kam raksturīga zema augu atlieku pārogļošanās pakāpe (starpstadija starp kūdru un akmeņoglēm). Brūnogles ir enerģētiski mazāk vērtīgas nekā akmeņogles, tām sadegot izdalās mazāk siltuma. Brūnogles satur 60—70% oglekļa. 

Tās iegūst daudzviet pasaulē un izmanto enerģētikā un ķīmiskajā rūpniecībā. Brūnogļu kā kurināmā izmantošanu cenšas samazināt, jo sadegot tās piesārņo atmosfēru vairāk nekā vairums citu kurināmā veidu. Ķīnā no brūnoglēm iegūst germāniju. Lielākās brūnogļu ieguvējas pasaulē ir Vācija, Ķīna, Krievija, ASV un Polija.

## Izmantošana

### Kā degviela
Lignīts bieži vien ir atrodams biezos slāņos pie zemes virsmas, tāpēc tā ieguve ir lēta. Tomēr, ņemot vērā tā zemo enerģijas blīvumu, tieksmi drupt un parasti augsto mitruma saturu, brūnogļu transportēšana ir neefektīva, un, salīdzinot ar augstākas kvalitātes akmeņoglēm, tās nav plaši izplatītas pasaules tirgū. Brūnogles bieži sadedzina elektrostacijās, kas atrodas raktuvju tuvumā.

### Lauksaimniecībā
Videi labvēlīgs brūnogļu izmantošanas veids ir lauksaimniecībā. Lignītu izmanto kā augu izcelsmes izejvielu, kā augsnes mēslojumu, kas uzlabo katjonu apmaiņu un fosfora pieejamību augsnē, vienlaikus samazinot smago metālu pieejamību,] un var būt labāks par komerciālajiem K humātiem.

### Sildīšana mājsaimniecībās
Lignīts tika un joprojām tiek izmantots kā malkas aizstājējs vai kombinācijā ar malku mājokļu apkurei. Šim nolūkam to parasti sapresē briketēs. Tā kā sadegot tas izdala smaku, brūnogles bieži tika uzskatītas par nabadzīgo iedzīvotāju kurināmo salīdzinājumā ar vērtīgākām akmeņoglēm. Vācijā briketes joprojām ir viegli pieejamas gala patērētājiem mājsaimniecības preču veikalos un lielveikalos.

### Kā rūpnieciskais adsorbents
Brūnās ogles var būt potenciāli izmantojamas kā rūpniecisks adsorbents. Eksperimenti rāda, ka tās adsorbē metilēnzilo, kas ir aktīvās ogles diapazonā, ko pašlaik izmanto rūpniecībā.

## Atsauces

## Ārējās saites
Zelta drudzis

[thumb|235px|Zelta skalošana Makalamni upē (''Mokelumne River'') [Kalifornija|Kalifornijā.]]
**Zelta drudzis** ir parādība, kad pēc zelta atklāšanas kādā vietā uz to dodas liels daudzums cilvēku, lai to iegūtu un kļūtu bagāti. Zelta drudzis bija raksturīgs 19. gadsimtam, kad tādi norisinājās daudzās Jaunās pasaules zemēs un Dienvidāfrikā. Šādu parādību veicināja straujš ceļošanas izmaksu kritums pasaulē, neformēta piedalīšanās maksa un citi globalizācijas faktori. Lielajam vairumam zelta drudžu dalībnieku tas izrādījās komerciāli neveiksmīgs, kamēr atsevišķi veiksminieki spēja gūt lielus ienākumus.

## Skatīt arī
* Kalifornijas zelta drudzis

## Ārējās saites
SKS 50. ekspedīcija

**SKS 50. ekspedīcija** (*Экспедиция МКС-50*; *Expedition 50* jeb *ISS-50*) bija Krievijas, ASV un Eiropas kosmonautu pastāvīgā ekspedīcija Starptautiskajā kosmosa stacijā (SKS) no 2016. gada oktobra līdz 2017. gada aprīlim.

## Apkalpe

## Iziešanas atklātā kosmosā

## Stacijas orbītas paaugstināšanas manevri

## Ārējās saites

* 50. ekspedīcija NASA mājas lapā  
* 49./50. ekspedīcija Energija mājas lapā  
* 50./51. ekspedīcija Energija mājas lapā
Minoritāte

**Minoritāte** (no &nbsp;— 'mazākums, nepilngadība') jeb **mazākumgrupa** ir cilvēku grupa, kas atšķiras no sociālās grupas, kam pieder valdošās sociālās varas pozīcijas sabiedrībā. Terminu lieto gan sociālajās zinātnēs, gan tiesību zinātnē. Tas var būt definēts dažādu valstu normatīvajos aktos.

Minoritātes veidojas pēc tautības, rases, reliģijas, kastas, vecuma, bagātības, veselības, seksuālās orientācijas un citām atšķirību veidojošām īpašībām.

Kopš 20. gadsimta, kad arvien lielāku nozīmi gūst sociālā vienlīdzība, to bieži lieto kontekstā ar cilvēktiesībām un civiltiesībām. Tā kā minoritātes bieži vien neveido sabiedrības vairākuma uzskatus, tās ir mazāk aizsargātas pret diskrimināciju.

## Skatīt arī
* Vispārējā konvencija par nacionālo minoritāšu aizsardzību
* Minoritātes valoda

## Ārējās saites
Džons Rasels

**Džons Rasels, Pirmais grāfs Rasels** (; dzimis , miris ) bija britu politiķis 19. gadsimta vidū. 

Džons Rasels bija viens no galvenajiem 1832. gada vēlēšanu reformas autoriem. Reforma lielā mērā likvidēja t.s. "sapuvušo miestiņu" (*rotten boroughs*) neproporcionāli lielo pārstāvību parlamentā. Mazāk veiksmīgi Rasels divreiz (1846 - 1852 un 1865 - 1866) darbojās kā valsts premjerminists. Rasela valdības laikā Īrijā izcēlās masveida bads. Džons Rasels ir filozofa Bērtranda Rasela vectēvs.

## Ārējās saites
Ķīmiskie ieroči

[thumb|235px|Munīcija, kas satur [iprīts|iprītu]]
**Ķīmiskie ieroči** ir ieroči, kas izgatavoti, pielietojot ķīmijas tehnoloģiju, lai ierosinātu nāvi vai kaitējumu cilvēkiem. To sastāvā ir indīgas vielas. Tas ir masu iznīcināšanas ieroču paveids, kas atšķiras no kodolieročiem un bioloģiskajiem ieročiem. Ķīmisko ieroču ražošanu pasaulē ierobežo 1993. gada Ķīmisko ieroču konvencija.

Ķīmiskie ieroči var būt gāzveida, šķidrā vai cietā formā, un tie viegli var savainot cilvēku, kas ar tiem saskaras. Izplatītākie ķīmiskie ieroči ir asaru gāze un piparu gāze. Neizplatīti, bet daudz bīstamāki ķīmiskie ieroči ir nervu gāzes: tabuns (GA), zarīns (GB), zomans (GC) un VX. Pirmajā pasaules karā daudz izmantoja iprītu un fosgēnu, kas radīja cilvēkiem plaušu apdegumus, aklumu, invaliditāti un nāvi.
## Ārējās saites
* Organisation for the Prohibition of Chemical Weapons Home page
* Lecture by Santiago Oñate Laborde entitled *The Chemical Weapons Convention: an Overview* in the Lecture Series of the United Nations Audiovisual Library of International Law
* 
*
Zigmārs Gabriels

**Zigmārs Gabriels** (; dzimis ) ir vācu politiķis no Vācijas Sociāldemokrātiskās partijas (SPD). No 2013. gada — Vācijas vicekanclers un ekonomikas ministrs Angelas Merkeles trešajā kabinetā. No 2009. gada - Sociāldemokrātiskās partijas līderis. Pirms tam no 1999. līdz 2003. gadam bija Lejassaksijas Ministru prezidents, bet no 2005. līdz 2009. gadam - Vācijas vides ministrs.

Pārstāv partijas liberālo spārnu, kuram zināmas ideoloģiskas līdzības ar Tonija Blēra spārna leiboristiem Lielbritānijā un Skandināvijas sociāldemokrātiem.

## Ārējās saites

*
Toniks

thumb|200px|Toniks ultravioletajā gaismā ir fluorescējošs hinīna dēļ
**Toniks** ir gāzēts dzēriens, kurā ir izšķīdināts hinīns. Sākotnēji toniku izplatīja kā profilaktisku līdzekli pret malāriju. Mūsdienās toniku dzer īpašās rūgtās garšas dēļ, tāpēc hinīna daudzums ir daudz mazāks, bet toniks satur lielu daudzumu cukura. Toniku izmanto alkoholiskā kokteilī — džins un toniks.

Hinīns ir ļoti fluorescējoša viela, tāpēc toniks ultravioletajā gaismā spīd. Tā kā hinīnam ir blakusparādību risks, daudzas valstis tā daudzumu dzērienos ierobežo.
Ērihs Mendelsons

**Ērihs Mendelsons** (; dzimis , miris ) bija ebreju izcelsmes vācu arhitekts. Pazīstamākais Mendelsona darbs ir 1921. gadā uzceltais Einšteina tornis Potsdamā, kas uzskatāms par vienu no ekspresionisma arhitektūras klasiskiem paraugiem.

Mācījies Berlīnē un Minhenē. Līdz Pirmajam pasaules karam strādāja Minhenā, pēc tam - Berlīnē, kur sadarbojās ar Ludvigu Mīsu van der Roi un Valteru Gropiusu. No 1933. gada dzīvoja Lielbritānijā, bet no 1941. gada - ASV. Projektējis vairākas ievērojamas celtnes arī Izraēlā un PSRS.

## Ārējās saites
Tvaicēšana

[250px|thumb|right|Tvaicēti [kartupelis|kartupeļi]]

**Tvaicēšana** ir pārtikas siltumapstrādes veids, kurā to noteiktu laiku iztur 100°C temperatūrā verdoša ūdens tvaikos. Tam parasti izmanto īpašus tvaicēšanas katlus ar dubultdibenu vai katlā ieliekamu caurumotu pamatni. Tvaicēšana sevišķi ieteicama ir dārzeņu apstrādei, jo tā tie mazāk zaudē ūdenī šķīstošās uzturvielas.

## Atsauces

## Ārējās saites
Voss (ūdens)

thumb|300px|Voss ūdens
***Voss*** ir zīmols pudelēs iepildītam ūdenim no Vatneštrēmas ciemata Norvēģijā. Ūdens pildīšanas vieta atrodas 400 km no Vosa apgabala, kuram par godu nosaukts zīmols. Ūdens ir pieejams gan gāzētā, gan negāzētā veidā. Zīmola galvenā mītne atrodas Oslo un Ņujorkā.

2007. gadā *[[Women's Health]]* žurnāls apzīmēja *Voss* kā vienu no labākajiem pudelēs pildītajiem ūdeņiem. Vēlāk Somijas raidorganizācija *[[Yle]]* sponsorēja eksperimentus, kuros salīdzināja *Voss* ar citiem Skandināvijā pieejamiem ūdeņiem. Tajos trīs vīna eksperti ar aizsietām acīm novērtēja *Voss* viszemāk no sešiem pārbaudītajiem ūdeņiem, no kuriem viens bija Helsinku krāna ūdens.

2010. gada oktobrī Norvēģijas kanāls TV 2 ziņoja, ka *Voss* tiek iegūts no tā paša avota kā ciema krāna ūdens un, pretēji *Voss* mārketingam, tas nav artēzisks.

Zīmola cilindriskās stikla pudeles dizainu veidoja *[[Neil Kraft]]*. *Voss* apgalvo, ka tās ražošanas process ir pilnībā oglekļneitrāls. Dažās valstīs, tostarp ASV un Austrālijā, *Voss* ūdens arī tiek iepakots plastmasas pudelēs, kas saglabā cilindrisko dizainu.

## Atsauces

## Ārējās saites
*
Nikolajs Nikolajevičs (lielkņazs)

Lielkņazs **Nikolajs Nikolajevičs** saukts **Jaunākais** (; dzimis , miris ) bija ķeizara Nikolaja I mazdēls, Krievijas karaspēka virspavēlnieks Pirmā pasaules kara sākumposmā (līdz 1915. gada 23. augustam). Pēc tam komandēja Krievijas Impērijas karaspēku Kaukāzā. Pēc Nikolaja II atteikšanās no troņa, vēlreiz uz īsu brīdi bija Krievijas armijas virspavēlnieks no 1917. gada 2. līdz 9. martam. Pēc Oktobra revolūcijas devās emigrācijā, dzīvoja Itālijā, vēlāk Francijas dienvidos, miris Antibā 1929. gadā.

## Ārējās saites